**POKYN RIADITEĽKY ŠKOLY K ORGANIZÁCII VÝCHOVNO-VZDELÁVACIEHO PROCESU V SÚKROMNEJ ZÁKLADNEJ ŠKOLE V ČASE 1. 6. 2020 - 30. 6. 2020**

**Tento pokyn vychádza z rozhodnutia ministra školstva o obnovení školského vyučovania**

**zo dňa 22. 5. 2020.**

**SÚKROMNÁ ZÁKLADNÁ ŠKOLA**

Prevádzka Súkromnej základnej školy sa obnoví dňom 1. 6. 2020. Týmto dňom sa žiakom 1. – 5. ročníka opätovne umožní prezenčná forma vzdelávania. V súlade s rozhodnutím ministra školstva o účasti/neúčasti žiakov týchto ročníkov na vzdelávaní rozhoduje zákonný zástupca žiaka.

**Organizácia výchovno-vzdelávacieho procesu**

Súkromná základná škola bude v prevádzke v čase od 6:30 do 15:30. Vyučovací proces bude prebiehať pre každú triedu samostatne. Žiaci budú vo svojich kmeňových triedach. V prípade, ak sa počet žiakov v niektorej z tried zníži, riaditeľ rozhodne o prípadnom zlúčení dvoch tried, vždy však až od pondelka nasledujúceho týždňa. Platí to aj v opačnom prípade - ak bude mať zákonný zástupca záujem prihlásiť žiaka do školy, vždy to bude možné od pondelka nasledujúceho týždňa.

V triede sa budú striedať max. 2 vyučujúci počas jedného týždňa. Nasledujúci týždeň môže dôjsť k zmene učiteľov v závislosti od personálnych možností školy a od snahy aspoň čiastočne odučiť jednotlivé predmety kvalifikovane (hlavne u žiakov 5. ročníka).

Všetci zamestnanci (pedagogickí aj nepedagogickí) pred prvým nástupom do školy vyplnia dotazník o zdravotnom stave. V triede žiaci nemusia mať rúška, rovnako ani pedagogickí zamestnanci (je to ponechané na báze dobrovoľnosti). Ak žiaci alebo pedagógovia odchádzajú z triedy, nasadia si na tvár rúško. V závislosti od veľkosti jednotlivých tried, triedni učitelia zabezpečia rozstupy medzi žiakmi (lavicami) pri vyučovaní.

V deň nástupu oboznámia žiakov s organizačnými podmienkami vyučovacieho procesu (príchod do školy a odchod zo školy, ranný zdravotný filter, podmienky stravovania, výdaj desiatej a obeda, organizácia vyučovania a prevádzky ŠKD, správanie sa počas prestávky, dodržiavanie hygienických predpisov, používanie papierových utierok na toaletách). Oboznámenie s organizačnými podmienkami žiaci potvrdia svojím podpisom.

Žiaci sa budú vyučovať denne 4 vyučovacie hodiny. Rozvrh hodín pre jednotlivé triedy je len orientačný. Triedny učiteľ (vyučujúci) si ho môže upraviť, zmeniť, pridať alebo ubrať jednotlivé predmety, vyučovať jednotlivé predmety v blokoch (v závislosti od toho, aká bude úroveň vedomostí žiakov z obsahu učiva, ktoré sa preberalo dištančnou formou v čase karantény). Rozvrh hodín je súčasťou pokynu.

Počas prestávok žiaci zostávajú v triede alebo vyjdú na chodbu, do telocvične, prípadne na školský dvor. Dozor konajúci pedagógovia dohliadnu, aby sa na chodbe nemiešali žiaci rôznych tried. Po ukončení vyučovania budú žiaci so sprievodom vyučujúceho učiteľa odchádzať do školskej jedálne v tomto poradí: najprv žiaci 5. A a 5. B triedy, po nich žiaci 3. A a 3. B triedy a nakoniec žiaci 4. A, 2. A a 1. A triedy.

Vyučovanie v 6. – 9. ročníku pokračuje tak, ako to bolo doteraz. Z personálnych dôvodov vyučovanie v 1. – 5. ročníku nebude prebiehať na on-line hodinách. Vyučujúci žiakom iba odošlú zadania, ktoré si musia samostatne alebo za pomoci zákonného zástupcu vypracovať, budú však v čase, ktorý si individuálne určia, k dispozícii žiakom (zákonným zástupcom) - poradiť a vysvetliť zadania v prípade potreby.

**ROZVRH HODÍN**

**1. A – vyučujúci: Mgr. Mária Novická**

|  |  |  |  |  |
| --- | --- | --- | --- | --- |
| **1. A** | **1.** | **2.** | **3.** | **4.** |
| **Pondelok** | **SJL** | **MAT** | **SJL** | **NAV** |
| **Utorok** | **SJL** | **MAT** | **PRV** | **TEV** |
| **Streda** | **ANJ** | **SJL** | **MAT** | **SJL** |
| **Štvrtok** | **SJL** | **MAT** | **VYV** | **VYV** |
| **Piatok** | **HUV** | **SJL** | **MAT** | **TEV** |

**2. A – vyučujúci: Mgr. Silvia Urdzíková, Mgr. Annamária Antolová**

|  |  |  |  |  |
| --- | --- | --- | --- | --- |
| **2. A** | **1.** | **2.** | **3.** | **4.** |
| **Pondelok** | **SJL** | **MAT** | **VYV/AA** | **VYV/AA** |
| **Utorok** | **MAT** | **SJL** | **MAT** | **ANJ** |
| **Streda** | **PRV/AA** | **TEV/AA** | **MAT** | **HUV** |
| **Štvrtok** | **MAT** | **ANJ** | **NAV/AA** | **MAT** |
| **Piatok** | **TEV/AA** | **PRV/AA** | **SJL** | **MAT** |

**3. A – vyučujúci: Mgr. Miriam Matisovská, PaedDr. Štefánia Brajerčíková**

|  |  |  |  |  |
| --- | --- | --- | --- | --- |
| **3. A** | **1.** | **2.** | **3.** | **4.** |
| **Pondelok** | **SJL** | **MAT** | **VLA** | **ANJ/SB** |
| **Utorok** | **SJL** | **ANJ/SB** | **MAT** | **NAV** |
| **Streda** | **TEV** | **SJL** | **MAT** | **HUV** |
| **Štvrtok** | **SJL** | **VYV** | **VYV** | **ANJ/SB** |
| **Piatok** | **SJL** | **TEV** | **PRI** | **MAT** |

**3. B – vyučujúci: PaedDr. Štefánia Brajerčíková, Mgr. Miriam Matisovská**

|  |  |  |  |  |
| --- | --- | --- | --- | --- |
| **3. B** | **1.** | **2.** | **3.** | **4.** |
| **Pondelok** | **SJL** | **MAT** | **SJL** | **VLA/MM** |
| **Utorok** | **SJL** | **PRI/MM** | **MAT** | **ANJ** |
| **Streda** | **ANJ** | **MAT** | **SJL** | **TEV** |
| **Štvrtok** | **SJL** | **ANJ** | **TEV** | **HUV/MM** |
| **Piatok** | **MAT** | **NAV** | **VYV** | **VYV** |

**4. A – vyučujúci: Mgr. Zlatica Miklošková, Mgr. Silvia Urdzíková**

|  |  |  |  |  |
| --- | --- | --- | --- | --- |
| **4. A** | **1.** | **2.** | **3.** | **4.** |
| **Pondelok** | **SJL** | **PRI** | **MAT/SU** | **ANJ/SU** |
| **Utorok** | **SJL** | **TEV** | **NAV** | **SJL** |
| **Streda** | **ANJ/SU** | **MAT/SU** | **VYV** | **VYV** |
| **Štvrtok** | **SJL** | **VLA** | **MAT/SU** | **PRI** |
| **Piatok** | **SJL** | **MAT/SU** | **TEV** | **HUV** |

**5. A – vyučujúci:**

**1. týždeň: Mgr. Janka Janičinová; Mgr. Martina Kováčová**

**2. týždeň: Mgr. Eva Baronová; Mgr. Anna Štofániková**

**3. týždeň: Mgr. Bibiána Mihoková; Mgr. Janka Janičinová**

**4. týždeň: Mgr. Martina Kováčová; Mgr. Jana Tomaščíková**

**5. týždeň: Mgr. Martina Kováčová**

|  |  |  |  |  |
| --- | --- | --- | --- | --- |
| **5. A** | **1.** | **2.** | **3.** | **4.** |
| **Pondelok** | **SJL** | **SJL** | **MAT** | **BIO** |
| **Utorok** | **MAT** | **DEJ** | **RUJ/NEJ** | **ANJ** |
| **Streda** | **SJL** | **ANJ** | **TEV** | **GEO** |
| **Štvrtok** | **TEV** | **MAT** | **SJL** | **RUJ/NEJ** |
| **Piatok** | **ANJ** | **VYV** | **MAT** | **NAV** |

**5. B – vyučujúci:**

**1. týždeň: Mgr. Margita Krivdová; Mgr. Dominik Bodnár**

**2. týždeň: Mgr. Júlia Komarová; Mgr. Margita Nováková**

**3. týždeň: Mgr. Jana Tomaščíková; Mgr. Dominik Bodnár**

**4. týždeň: Mgr. Anna Štofániková; Mgr. Margita Nováková**

**5. týždeň: Mgr. Margita Krivdová**

|  |  |  |  |  |
| --- | --- | --- | --- | --- |
| **5. B** | **1.** | **2.** | **3.** | **4.** |
| **Pondelok** | **MAT** | **RUJ/NEJ** | **BIO** | **TEV** |
| **Utorok** | **TEV** | **SJL** | **MAT** | **ANJ** |
| **Streda** | **MAT** | **DEJ** | **SJL** | **NAV** |
| **Štvrtok** | **SJL** | **VYV** | **RUJ/NEJ** | **ANJ** |
| **Piatok** | **MAT** | **ANJ** | **SJL** | **GEO** |

**Prehľad vyučujúcich nie je záväzný, počas mesiaca môže dôjsť k zmenám.**

**ŠKOLSKÝ KLUB DETÍ**

Prevádzka školského klubu bude nasledovná:

1. ranné schádzanie – iba v nevyhnutných prípadoch (prosíme prihlásiť záujem u triedneho učiteľa ešte pred otvorením školy) – 6:30 – 7:30
2. popoludňajšia činnosť – 2 oddelenia: 1. oddelenie – žiaci 2. A, 3. B a 4. A triedy; 2. oddelenie – žiaci 1. A a 3. A triedy

* prevádzka v čase: 11:40 – 15:30
* po odprevadení žiakov vyučujúcim učiteľom do školskej jedálne, preberajú zodpovednosť za žiakov navštevujúcich ŠKD vychovávateľky
* v závislosti od počasia trávia jednotlivé oddelenia čo najviac času na školskom dvore, avšak buď v rôznych časových intervaloch alebo v odstupoch
* odchod žiakov z ŠKD – zákonný zástupca telefonicky oznámi na vrátnicu, ktoré dieťa odchádza, pani vrátnička ho odprevadí k východu zo školy a odovzdá zákonnému zástupcovi

**ŠKOLSKÁ JEDÁLEŇ**

* stravu je možné poskytovať všetkým žiakom školy, nezávisle od toho, či sú to žiaci 1. alebo 2. stupňa, a či budú školu navštevovať v mesiaci jún alebo nie
* všetci žiaci 1. – 5. ročníka sú na obed prihlásení; ak na obed nepôjdu, ani ho nechcú odoberať (aj žiaci, ktorých rodičia neprihlásili do školy), je potrebné sa odhlásiť
* všetci žiaci 6. – 9. ročníka sú z obeda odhlásení, ak si chcú prísť pre obed, je potrebné, aby sa prihlásili
* žiaci, ktorí sa nezúčastňujú školského vyučovania, môžu si obed odobrať v čase od 13:00 do 14:00; obed si môže odobrať iba samotný žiak alebo jeho zákonný zástupca
* pri preberaní stravy musí mať odoberajúci prekryté horné dýchacie cesty (rúško, šál, šatka) - dodržiava 2 m odstupy - rešpektuje minimálny kontakt
* keďže jedálny lístok na 1. a 2. júnový týždeň je už prístupný na stránke školy, žiak sa podľa záujmu prihlasuje na stravovanie dopredu na celý týždeň
* postup odhlásenia a všetky ostatné podmienky stravovania (s výnimkou podmienky účasti na vyučovaní) sú rovnaké ako v čase pred karanténou
* balenie stravy sa vykonáva iba do jednorazových nevratných obalov – rovnako ako v čase pred karanténou
* žiaci prichádzajú do jedálne s vyučujúcim učiteľom alebo s vychovávateľom, ktorí určia deťom miesto na sedenie a dozerajú, aby sa dodržali všetky bezpečnostné opatrenia
* stravu vydáva žiakom personál školskej jedálne spolu s príborom; žiaci si sami jedlo nedokladajú (polievku) a neberú si sami ani pitie
* podľa rozpisu sú v jedálni stále 2 skupiny žiakov – sú od seba oddelení posuvnými dverami; z tohto dôvodu sa stravovanie detí v jedálni trošku predĺži, preto prosíme rodičov, ktorí budú prichádzať pre deti hneď po obede, aby prichádzali najskôr o 12:00
* spôsob vydávania desiatej: tí žiaci, ktorí majú záujem o desiatu, počas veľkej prestávky zídu do školskej jedálne s vyučujúcim učiteľom a desiatu si zoberú, potom spoločne odchádzajú do svojej triedy (postupne 1. – 5. ročník)
* olovrant sa podávať nebude, z dôvodu skrátenej prevádzky školského klubu detí
* diétne stravovanie v mesiaci jún sa nebude poskytovať (v súlade s usmernením MŠVVaŠ)

**Zákonný zástupca žiaka, ktorého syn/dcéra sa zúčastní výchovno-vzdelávacieho procesu od 1. 6. 2020:**

* predloží pri nástupe do školy pedagogickému zamestnancovi čestné prehlásenie o tom, že žiak neprejavuje príznaky prenosného ochorenia a nemá nariadené karanténne opatrenie (čestné prehlásenie si môže stiahnuť zo stránky školy, vytlačiť a vyplniť, prípadne ho vyplní pri nástupe dieťaťa do školy); bez čestného vyhlásenia dieťa nebude môcť nastúpiť do školy!
* zodpovedá za dodržiavanie hygienicko-epidemiologických opatrení pri príchode žiaka do školy a odchode žiaka zo školy – ide o nosenie rúšok, dezinfekciu rúk a dodržiavanie odstupov
* zabezpečí pre svoje dieťa každý deň dve rúška a hygienické vrecúško, ktoré bude obsahovať papierové vreckovky, toaletný papier a ručník)
* nesmie vstupovať do priestorov školy – dieťa ráno odovzdá pred vstupom do školy a po ukončení vyučovania ho prevezme od povereného zamestnanca pred školou (neplatí to pre žiakov, ktorí prichádzajú do školy a odchádzajú zo školy sami)
* v prípade, ak je u dieťaťa podozrenie alebo potvrdené ochorenie na COVID-19, bezodkladne o tejto situácii informuje vyučujúceho učiteľa a riaditeľa školy (dieťa bude za týchto podmienok vylúčené z výchovno-vzdelávacieho procesu a riaditeľ prijme ďalšie opatrenia)
* žiaci, ktorí nenavštevujú ranné schádzanie, v rámci svojich možností prichádzajú do školy nasledovne:

žiaci 1. ročníka – 7:30 – 7:35

žiaci 2. ročníka – 7:35 – 7:40

žiaci 3. ročníka – 7:40 – 7:45

žiaci 4. ročníka – 7:45 – 7:50

žiaci 5. ročníka – 7:50 – 7:55

Tento rozpis sa netýka súrodencov, ktorí prichádzajú do školy spolu.

Vždy ráno pri vstupe do priestorov školy si žiaci dezinfekčným roztokom vydezinfikujú ruky a poverený zamestnanec im odmeria teplotu. Následne postupujú k svojej šatňovej skrinke, do ktorej si v deň nástupu odložia okrem iného aj náhradné rúško. Po prezutí a uložení vecí do skrinky sa v rúšku žiaci presúvajú do svojich tried. V triede si rúško môžu zložiť a odložia si ho do lavice, prípadne do svojej aktovky.